b"\n_START_ARTICLE_\nSa\xc5\xa1a Pivovarova\n_START_SECTION_\nEl\xc3\xa4m\xc3\xa4 ja ura\n_START_PARAGRAPH_\nPivovarova on tehnyt mallint\xc3\xb6it\xc3\xa4 vuodesta 2005 ja ehtinyt kahdessa vuodessa esiinty\xc3\xa4 mainoskampanjoissa muun muassa Guccille, Pradalle, Chanelille ja Louis Vuittonille. Catwalkia h\xc3\xa4n on k\xc3\xa4vellyt edell\xc3\xa4 mainittujen lis\xc3\xa4ksi muun muassa Dolce & Gabbanan, Calvin Kleinn, Diorin, Marc Jacobsin, Ralph Laurenin ja Fendin muotin\xc3\xa4yt\xc3\xb6ksiss\xc3\xa4. Pivovarova on my\xc3\xb6s ensimm\xc3\xa4inen malli, joka on toiminut Pradan kasvona viisi kautta per\xc3\xa4kk\xc3\xa4in (syksy 2006, kev\xc3\xa4t 2006, syksy 2006, kev\xc3\xa4t 2007 ja syksy 2007). Kukaan ennen t\xc3\xa4t\xc3\xa4 ei ole toiminut viitt\xc3\xa4 kautta mink\xc3\xa4\xc3\xa4n kampanjan kasvona._NEWLINE_Toukokuussa 2007 Pivovarova esiintyi American Voguen kannessa yhdess\xc3\xa4 Jessica Stamin, Agyness Deynin, Doutzen Kroesin, Caroline Trentinin, Raquel Zimmermannin, Coco Rochan, Hilary Rhodan, Chanel Imanin ja Lily Donaldsonin kanssa. Heid\xc3\xa4t tituleerattiin muodin 10 seuraavaksi supert\xc3\xa4hdeksi (The World's Next Top Models... Fashion's 10 Mew Superstars)._NEWLINE_Pivovarova on ollut Models.com-sivuston Models Top 50 -listan viiden parhaan joukossa useita kuukausia ja t\xc3\xa4ll\xc3\xa4 hetkell\xc3\xa4 h\xc3\xa4n on sijalla 2._NEWLINE_Pivovarova on my\xc3\xb6s omistautunut taiteilija ja opiskelikin taidehistoriaa Moskovan yliopistossa, kun h\xc3\xa4nen silloinen yst\xc3\xa4v\xc3\xa4ns\xc3\xa4 ja nykyinen aviomiehens\xc3\xa4, valokuvaaja Igor Vishnyakov esitteli h\xc3\xa4net IMG-mallitoimistolle. H\xc3\xa4n ei aiemmin ollut harkinnut mallin uraa, vaan unelmoi taiteilijan tai n\xc3\xa4yttelij\xc3\xa4n ammatista.\n_START_SECTION_\nUlkon\xc3\xa4k\xc3\xb6\n_START_PARAGRAPH_\nPivovarova on pituudeltaan 174\xc2\xa0cm. H\xc3\xa4nen hiuksensa ovat oikeasti ruskeat, mutta ne on v\xc3\xa4rj\xc3\xa4tty vaaleiksi. Pivovarovan silm\xc3\xa4t ovat siniset ja h\xc3\xa4nt\xc3\xa4 on ulkon\xc3\xa4\xc3\xb6llisesti verrattu australialaiseen huippumalli Gemma Wardiin."